# Los Angeles

| Los Angeles |
| --- |
| Siudad |
| Siudad ti Los Angeles |
|
Agpakanawan manipud tingato: Panorama ti Puseg ti ili ti Los Angeles Parke Echo, Pasdek ti Tema idiay Eropuerto ti Los Angeles, Venice Beach, Rangtay Vincent Thomas, Munisipio ti Siudad ti Los Angeles, Senial ti Hollywood |
| WagaywaySelio |
| Parbo a nagan: L.A., ti Siudad dagiti Anghel, Anghel nga ili, La-La Land |
| Lokasion ti uneg ti Probinsia ti Los Angeles idiay estado iti California |
| Los AngelesLokasion idiay Estados Unidos |
| Nagsasabtan: ﻿ / ﻿ |
| Pagilian | Estados Unidos |
| Estado | California |
| Probinsia | Los Angeles |
| Pannakabangon | Septiembre 4, 1781 |
| Inkorporado | Abril 4, 1850 |
| Gobierno |
|  • Kita | Mayor-Konsilo |
|  • Bagi | Konsilo ti Siudad ti Los Angeles |
|  • Mayor | Eric Garcetti |
|  • Abogado ti Siudad | Mike Feuer |
|  • Agtengtengngel ti Siudad | Ron Galperin |
| Kalawa |
|  • Siudad | 502.693 sq mi (1,301.970 km2) |
|  • Daga | 468.670 sq mi (1,213.850 km2) |
|  • Danum | 34.023 sq mi (88.119 km2)  6.77% |
| Kangato | 233 (munisipio ti siudad) ft (71 m) |
| Populasion (2010) |
|  • Siudad | 3,792,621 |
|  • Ranggo | (Maika-2 iti Estados Unidos, Maika-48 iti lubong) |
|  • Densidad | 8,092.30/sq mi (3,124.45/km2) |
|  • Urbano | 14,940,000 |
|  • Metro | 15,250,000 |
|  • CSA | 17,786,419 |
|   | 2010 a Senso ti Estados Unidos |
| Nagan dagiti umili | Angheleno, Taga-Los Angeles |
| Sona ti oras | UTC-8 (PST) |
|  • Kalgaw (DST) | UTC−7 (PDT) |
| Kodigo ti koreo | 90001–90068, 90070–90084, 90086–90089, 90091, 90093–90097, 90099, 90101–90103, 90174, 90185, 90189, 90291-90293, 91040–91043, 91303–91308, 91342–91349, 91352–91353, 91356–91357, 91364–91367, 91401–91499, 91601–91609 |
| Kodigo ti lugar | 213, 310/424, 323, 661, 747/818 |
| Website | lacity.org |
| [urnosen iti Wikidata] |

Ti **Los Angeles** (/lɒs ˈændʒələs/ (dengngen) *loss-**AN**-jə-ləs*; Espaniol: [los ˈaŋxeles]), nga addaan iti populasion ti 2010 a Senso ti Estados Unidos iti 3,792,621, ket isu ti kapusekan ti populasion a siudad ti estado iti California, ken isu ti maikadua ti kaaduan ti populasion idiay Estados Unidos, kalpasan ti Siudad ti New York. Adaan daytoy ti kalawa a 468.67 kuadrado milia (1,213.8 km2), ken mabirukan idiay Akin-abagatan a California. Kadawyan a namammuan babaen ti pangyababaan a **L.A.**, daytoy a siudad ket isu ti kangrunaan a pakakitaan iti kadakkelan a Los Angeles-Long Beach-Santa Ana metropolitano estadiska a kalawa, a naglaon kadagiti 12,828,837 a tattao manipud idi 2010, ken maysa kadagiti kaaduan ti populasion a metropolitano a lugar iti lubongken ti maikadua a kadakkelan a siudad idiay Estados Unidos. Ti Los Angeles ket naamammuan pay a ti tugaw iti Probinsia ti Los Angeles, ti kaaduan ti populasion ken maysa a kaaduan kadagiti nadumaduma nga etniko a probinsia iti Estados Unidos idiay Estados Unidos, nga ti intero a Los Angeles a lugar ket mabigbigan a kaaduan ti nadumaduma kadagiti kadakkelan a siudad iti pagilian ti Estados Unidos. Dagiti agtaeng iti daytoy a siudad ket matawtawagan nga "Anghelenos".

Ti Los Angeles ket napundar idi Septiembre 4, 1781, babaen ti Kastila a gobernador a ni Felipe de Neve. Daytoy ket nagbalin a paset ti Mehiko idi 1821 kalpasan ti Mehikano a Gubat ti Wayawaya. Idi 1848, idi patingga ti Mehikano–Amerikano a Gubat, ti Los Angeles ken dagiti amin a paset ti California ket ginatang a kas paset ti Tulag ti Guadalupe Hidalgo, isu a daytoy ket nagbalinen a paset ti Estados Unidos. Ti Los Angeles idi ket di nainkorporado a kas maysa a munisipalidad idi Abril 4, 1850, lima a bulan sakbay a ti California ket nakagun-od ti pannaka-estado.

Nabirngasan a kas ti *Siudad dagiti Anghel*, ti Los Angeles ket maysa a mangiyun-una a sentro ti lubong iti negosio, internasional a panagtagilako, panagliwliwa, kultura, midia, moda, siensia, ay-ayam, teknolohia, ken edukasion, ken nairanggo idi a maikanem a Pagsurotan ti Sangalubongan a Siudad ken maika-13 iti Pagsurotan ti Bileg ti Siudad. Ti siudad ket pangibalbalayan kadagiti naindayegan a patakder a sumaksakup kadagiti nadumaduma a kita ti propesional ken kultural a pagobraan ken maysa kadagiti kadakkelan a makina ti ekonomia idiay Estados Unidos. Ti naitiptipon nga estadistikal a lugar (CSA) ti Los Angeles ket addaan iti dagup a metropolitano a produkto (GMP) iti $831 bilion (manipud idi 2008), a makaaramid daytoy ti maikatlo a kadakkelan iti lubong, kalpasan ti Kalatakan a Tokyo ken ti metropolitano a luglugar ti New York. A kas ti pangibalbalayan a kuartel ti Hollywood, daytoy ket mangiyuna ti lubong kadagiti panagpartuat kadagiti pataud ti telebisio, video nga ay-ayam, ken nairekord a musika; daytoy ket maysa pay kadagiti mangiyuna iti panapataud kadagiti pelikula. Iti pay maipatinayon, ti Los Angeles ket nagsangaili pay kadagiti Ay-ayam ti Kalgaw nga Olimpiada idi 1932 ken idi 1984.

## Dagiti nagibasaran

## Dagiti akinruar a silpo

 Dagiti midia a mainaig iti Los Angeles iti Wikimedia Commons